
A Magyar Nemzeti Bank Transzeurópai automatizált valós idejű bruttó elszámolási rendszerbe (Target2), kiegyenlítő központi bankként való leendő csatlakozásának elemzése és nyitott kérdései

A TARGET2 (Az angol transz-európai automatizált valós idejű bruttó elszámolási rendszer rövidítésből ered)  az egyik legnagyobb fizetési rendszer a világon, és a második generációja az Eurorendszer által kifejlesztett és működtetett valós idejű, bruttó elszámolási rendszernek, amely egységes közös platformon üzemel. A fizetési megbízások tételenként, véglegesen és folyamatosan számolódnak el jegybankpénzben.
 
Jelenleg az euro hazánkba történő bevezetésének dátuma nem ismert, az eldöntendő kérdés, hogy az euroövezeti csatlakozás fordulópontján (in országként), illetve még azt megelőzően (out országként) történjen meg a TARGET2 rendszerbe való belépése hazánknak.
 
Röviden bemutatásra került melyek a hátrányai és előnyei annak, ha Magyarország a pénzügyi integrációt megelőzően out országként csatlakozna. Amennyiben a fordulónappal együtt történik meg a csatlakozás, akkor a jelenlegi valós idejű bruttó elszámolási rendszert, nevezetesen a VIBER-t felváltja a TARGET2 hazai tagrendszer, amely egy olyan eurorendszerbeli központi bank által üzemeletett rendszer, ami a TARGET2 részét képezi.
 
Az áttérési stratégia eldöntését követően a hazai jegybank feladata a TARGET2 Egységes Közös Platfomjára való áttérés előkészítése, összehangolása a hazai kapcsolódó rendszerekkel és hitelintézetekkel együtt, amely számos kérdést vet fel. 



